་བ་དང་། བདག་གི་ལམ་སྒྲུབ་པ་ལ་བར་དུ་གཅོད་པར་བྱེད་པའི་སོགས་ཀྱི་དམ་བཞག་ཐལ་བརྡབ་དཀྱུས་བཞིན་བྱས་རྗེས། མདུན་བསྐྱེད་ནག་པོ་ཆེན་པོ་འཁོར་བཅས་ཀྱི་ལྗགས་རྡོ་རྗེའི་འོད་ཀྱི་སྦུ་གུས་གཏོར་མ་གསོལ་བར་གྱུར་པར་བསམ་ཞིང་། རྡོ་རྗེ་ཐལ་མོ་ཁ་ཕྱེ་ལ། ཨོཾ་ཤྲཱི་མ་ཧཱ་ནས་ཝཱ་ར་ན་མཿསརྦ་ཏ་ཐཱ་ག་ཏ་ནས་གྷྲྀཧྞེ་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི་སྭཱ་ཧཱ་ལན་གསུམ་དང་། ཤཱ་ས་ན་གསུམ་གྱིས་གཏོར་མ་ཕུལ། ཨོཾ་ཤྲཱི་ནས་ཝཱ་ར་ཨོཾ་བཛྲ་ཨརྑྷཾ་སོགས་ཀྱིས་སླར་ཡང་ཕྱི་མཆོད་དང་། སྔགས་ལ་ཨོཾ་ཨཱཿཧཱུྃ་ཞེས་ནང་མཆོད་འཐོར། སངས་རྒྱས་ཀྱི་བསྟན་པ་དར་བ་དང་། འཇིག་རྟེན་དུ་དགེ་ལེགས་རྒྱ་ཆེན་པོ་འབྱུང་བ་དང་། བདག་ཅག་དཔོན་སློབ་ཡོན་མཆོད་འཁོར་དང་བཅས་པ་རྣམས་ཀྱི་འགལ་རྐྱེན་བར་ཆད་ཐམས་ཅད་ཉེ་བར་ཞི་ཞིང་མཐུན་རྐྱེན་ཐམས་ཅད་ཡིད་བཞིན་དུ་འགྲུབ་པར་མཛད་དུ་གསོལ་ཞེས་ཕྲིན་བཅོལ་བྱ། སྨན་རཀ་གཏོར་གསུམ་གྱི་མཆོད་པ་ནི། ཧཱུྃ། ནག་པོ་ཆེན་པོ་འཁོར་བཅས་ལ། ། གཞན་ཡང་མཆོད་པ་འབུལ་བ་ནི། ། འབྲུ་བཅུད་སྟོང་སྦྱར་ཛ་གད་དང་། ། རྩ་བརྒྱད་སྟོང་སྦྱར་བདུད་རྩི་སྨན། ། དགྲ་བགེགས་རྣམ་གཉིས་བསྒྲལ་བ་ཡི། ། དོན་སྙིང་ཤ་རུས་གཏོར་ཆེན་བཤམས། ། དེ་བཞིན་ཚེ་འཛིན་ཁྲག་གི་རྒྱུན། ། བནྡྷ་ལྕང་ལོ་ཁྲག་གིས་བཀང་། ། བླ་ན་མེད་པའི་མཆོད་པ་འདི། ། མགོན་པོ་འཁོར་དང་བཅས་ལ་འབུལ། ། ཁྱེད་ཀྱི་ཐུགས་དམ་བསྐངས་གྱུར་ནས། ། བསྟན་པ་རྒྱས་པའི་ཕྲིན་ལས་མཛོད། ། ཨོཾ་ཤྲཱི་མ་ཧཱ་ནས་ས་པ་རི་ཝཱ་ར་མ་ཧཱ་པཉྩ་ཨམྲྀ་ཏ་ཁཱ་ཧི། མི་ཧཱ་བ་ལིཾ་ཏ་ཁཱ་ཧི། མ་ཧཱ་རཀྟ་ཁཱ་ཧི། ཞེས་འབུལ། གནས་དང་རྒྱན་གྱི་མཆོད་པ་ནི། ཧཱུྃ། དུར་ཁྲོད་རོལ་པའི་གཞལ་ཡས་འདིར། ། ཞིང་ཆེན་འཕན་གདུགས་བླ་བྲེ་བྲེས། ། རྒྱུ་རློན་ལྡ་ལྡི་སྙིང་ཕྲེང་འཕྱང་། ། ཀེང་རུས་སྣ་ཚོགས་རི་ལྟར་སྤུངས། ། ཤ་ཁྲག་དྲི་གསུར་རྒྱུན་མི་ཆད། ། སྣ་ཚོགས་རྒྱན་གྱི་མཆོད་པ་འདི། ། ནག་པོ་ཆེན་པོ་ཁྱེད་ལ་འབུལ། ། བཞེས་ནས་སངས་རྒྱས་བསྟན་པ་སྲུངས། ། དགྲ་བགེགས་རྣམ་གཉིས་བསྒྲལ་དུ་གསོལ། ། སྤྲོ་ན་སྐོང་བ་གཞན་ཡང་འདིར་བྱ། བསྟོད་པ་ནི། ཧཱུྃ། སྲིན་པོའི་གཟུགས་ཀྱིས་གདུག་པ་ཅན། ། སོགས་ནས། དམ་ཚིག་ཅན་ལ་བདག་བསྟོད་དོ། ། ཞེས་པའི་བར་གྱིས་བསྟོད་དོ། ། སྟོབ་པ་བྱ་བ་ནི། ཧཱུྃ། དཔལ་ལྡན་མགོན་པོ་མ་ཧཱ་ཀཱ་ལ་ཡ། སོགས། དམ་ཉམས་ཡོངས་ཀྱི་གཤེད་མ་ནག་པོ་ཆེ། ། འདིར་གཤེགས་རྒྱན་གྱི་གཏོར་མ་འདི་བཞེས་ཤིག། སོགས། བཟླས་པ་བྱ་བ་ནི། ནག་པོ་ཆེན་པོའི་ཐུགས་ཀར་ཧཱུྃ་དང་སྔགས་ཕྲེང་གསལ་གདབ། རང་ཉིད་ཡི་དམ་དུ་གསལ་བའི་ཐུགས་ཀའི་འོད་ཀྱིས་མགོན་པོའི་ཐུགས་རྒྱུད་བསྐུལ་བ་སོགས་ཀྱི་མན་ངག་གི་གནད་དང་ལྡན་པས། དེ་ཝ་པི་ཙུ་སོགས་ཅུང་ཟད་བཟླས་པས་མགོ་དྲངས་ཏེ། ཨོཾ་མ་ཧཱ་ཀཱ་ལ་ཧཱུྃ་ཕཊ། ཅེས་ཡི་གེ་བདུན་པ་ཅི་ནུས་བཟླ། དངོས་གཞི་སློབ་མ་ལ་རྗེས་གནང་བྱ་བའི་རིམ་པ་ལ་ཁྲུས་དང་མེ་ཏོག་བཀྱེ་བསྡུ་བྱ། ཆོས་བཤད་ཅི་རིགས་པའི་རྗེས་སུ། འདིར་སངས་རྒྱས་ཀྱི་བསྟན་པ་རིན་པོ་ཆེ་ཡུན་དུ་གནས་པ་དང་། དམ་པའི་ཆོས་སྒྲུབ་པའི་འགལ་རྐྱེན་ཞི་བ་དང་། མཐུན་རྐྱེན་དངོས་གྲུབ་ཐོབ་པར་བྱ་བའི་ཕྱིར་སྲུང་མ་རེ་བསྟེན་དགོས་ལ། དེ་ལ་འཇིག་རྟེན་དང་འཇིག་རྟེན་ལས་འདས་པ་གཉིས། དང་པོ་ནི་བསྟེན་ཀྱང་དོན་ཆུང་ལ་ཉེས་པ་ཆེ་བ་ཡིན་ཏེ། རང་ཡང་འཁོར་བའི་བཙོན་རར་བཅིངས་པ་ཡི། ། འཇིག་རྟེན་ལྷ་ཡིས་སུ་ཞིག་སྐྱོབ་པར་ནུས། ། ཞེས་སོགས་གསུངས་པའི་ཕྱིར་རོ། ། གཉིས་པ་ལ་རྒྱུད་སྡེ་རིན་པོ་ཆེ་རྣམས་ནས་བསྟན་སྲུང་ཆེན་པོ་མང་དུ་གསུང་བའི་ནང་ནས་མཆོག་ཏུ་གྱུར་པ་རྡོ་རྗེ་ནག་པོ་ཆེན་པོ། རྒྱུད་ལས་མཚན་དུ་ཐོགས་པ་གུར་གྱི་མགོན་པོ་འདི་ཉིད་ནི་དཔལ་ཆེན་པོ་ཧེ་རུ་ཀའི་སྐུ་གསུང་ཐུགས་དང་དབྱེར་མེད་པ་སྟེ། རྡོ་རྗེ་གུར་ལེའུ་བཅོ་ལྔ་པ་ལས། བཅོམ་ལྡན་འདས་ཀྱི་སྐུ་དང་གསུང་དང་ཐུགས་ལས་ནག་པོ་ཆེན་པོ་འདི་ཉིད་ཕྱུང་ངོ་། ། ཧཱུྃ་གི་ཡི་གེ་ལས་སྐྱེས་པ། ། ཞེས་སོགས་ཀྱིས་གསལ་བར་བསྟན་ཅིང་། མགོན་པོ་མངོན་པར་འབྱུང་བ་དང་། རྡོ་རྗེ་གདན་བཞིའི་རྒྱུད་རྒྱས་པ་ལས་ཀྱང་གསུངས་ཤིང་། འདི་ལ་སྒྲུབ་སྐོར་གྱི་རིམ་པ་མང་བར་བཞུགས་པ་ཐམས་ཅད་རྗེ་བཙུན་ས་སྐྱ་པའི་ཕྱག་ཏུ་བཀའ་བབས་པ་ཡིན་ཀྱང་། ད་ལམ་འདིར་ནི་རྒྱལ་བ་ཀུན་གྱི་ཕྲིན་ལས་པ་ཆེན་པོ་གྲུབ་ཆེན་ཐང་སྟོང་རྒྱལ་པོ་དེ་ཉིད་མོན་ཡུལ་ས་དང་ཆུ་དང་རྡོ་ལས་མེ་འབར་བ་རྣམས་ནས་བརྒྱུད་དེ་འཇིགས་བྱེད་མུན་པ་ཚལ་གྱི་དུར་ཁྲོད་ཆེན་པོར་ཕེབས་པ་ན། རོ་ལངས་བཤུགས་སྐད་སྒྲོགས་ཤིང་ཅེ་སྤྱང་གར་བྱེད་པ་སོགས་འཇིགས་ཤིང་སྐྱི་གཡའ་བའི་གནས་དེར་དཔའ་བོ་དང་མཁའ་འགྲོ་རྒྱ་མཚོ་ལྟ་བུའི་དབུས་ན། གྲུབ་པ་ཐོབ་པའི་རྣལ་འབྱོར་ཕོ་མོའི་འཁོར་གྱིས་བསྐོར་བའི་བླ་མ་བྲམ་ཟེ་མཆོག་སྲེད་དང་མཇལ། དཔལ་གུར་གྱི་མགོན་པོའི་གདམས་པ་དང་རྗེས་སུ་གནང་བ་ཐམས་ཅད་གནང་སྟེ། ནམ་སྲོད་ཀྱི་ཆར་ཚོགས་ཀྱི་འཁོར་ལོ་མཛད་པའི་དུས་ནམ་མཁའི་ཀློང་དུ་སྤྲིན་ཕུང་དུ་བའི་མདོག་ཅན་མེ་འབར་ཞིང་འཁྲུགས་པའི་དབུས་སུ་དཔལ་གུར་གྱི་མགོན་པོ་སྣང་སྲིད་ལྷ་སྲིན་སྡེ་བརྒྱད་ཀྱིས་བསྐོར་བ་གཟིགས། དེའི་ཚེ་གྲུབ་པའི་དབང་ཕྱུག་བྲམ་ཟེ་ཆེན་པོས་མགོན་པོ་འཁོར་དང་བཅས་པ་ལ། ཁྱེད་ཀྱིས་རིག་པ་འཛིན་པ་འདིའི་ཕྲིན་ལས་སྒྲུབས་ཤིག་ཅེས་བཀའ་བསྒོ་མཛད་དེ་ཆོས་སྐྱོང་དུ་གནང་བ་ནས་བཟུང་། བདག་ཅག་གི་དཔལ་ལྡན་བླ་མ་དམ་པའི་བར་དུ་བརྒྱུད་པ་བར་མ་ཆད་པ་ལས་བྱོན་པའི་གྲུབ་ཐོབ་ཆེན་པོའི་ཉེ་བརྒྱུད་ཐུན་མོང་མ་ཡིན་པའི་ཡེ་ཤེས་མགོན་པོ་བདུན་གྱི་ གུར། ཕྱག་བཞི་དྲུག། བིང་། ཞལ། ཚོགས་བདག་དཀར་པོ། རྣམ་སྲས་སེར་ཆེན། ནང་ནས་གཙོ་བོར་མཛད་པའི་གུར་གྱི་མགོན་པོ་དེ་ལ་སྤྲིན་ཞགས་མར་གྲགས་པའི་རྗེས་གནང་སྒྲུབ་པར་བྱེད་པ་ལ། སློབ་དཔོན་གྱི་བགྱི་འོས་རྣམས་སྔོན་དུ་ལེགས་པར་གྲུབ། ཁྱེད་རང་གི་ངོ་སྐལ་དུ་གྱུར་པ་ལའང་གསུམ་ལས། དང་པོ་མཎྜལ་ཕུལ། གསོལ་བ་གདབ་པ་འདིའི་རྗེས་ཟློས་མཛོད། དུས་གསུམ་སངས་རྒྱས། ནས། རྗེས་གནང་སྩལ་དུ་གསོལ། གསུམ། རྒྱུན་བཤགས་ཀྱི་སླད་དུ་བླ་མ་མདུན་བསྐྱེད་གུར་མགོན་དུ་གསལ་བའི་སྟེང་དུ་བླ་མ་བརྒྱུད་པ། མཐའ་སྐོར་དུ་སངས་རྒྱས་བྱང་སེམས་གནས་གསུམ་མཁའ་འགྲོའི་སྤྱན་སྔར་སྡིག་པ་བཤགས་པ་ལ་སོགས་པ་ཡན་ལག་བདུན་པ་མཛོད་བྱས་ལ། དཀོན་མཆོག་གསུམ་ལ་བདག་སྐྱབས་སོགས་གསུམ། རིགས་ལྔ་སྤྱི་དང་བྱེ་བྲག་གི་སྡོམ་པ་རྣམས་ཀྱང་གཟུང་བར་བགྱིའོ་སྙམ་པས་འདིའི་རྗེས་ཟློས་མཛོད། སྲས་བཅས་སངས་རྒྱས་ཐམས་ཅད་དང་། ། སོགས་གསུམ། ཐུན་མོང་མ་ཡིན་པའི་གསོལ་བ་འདེབས་པ་འདིའི་རྗེས་ཟློས་མཛོད། ཕྱོགས་བཅུ་ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་དང་། སློབ་དཔོན་བདག་ལ་དགོངས་སུ་གསོལ། བདག་ལ་རྡོ་རྗེ་ནག་པོ་ཆེན་པོ་གུར་གྱི་མགོན་པོའི་རྗེས་སུ་གནང་བ་དང་། བྱིན་གྱིས་བརླབ་པ་མ་ལུས་པ་སྩལ་དུ་གསོལ། གསུམ་བརྗོད། དངོས་གཞི་ལ་སྐུ་གསུང་ཐུགས་ཀྱི་རྗེས་སུ་གནང་བ། ཡོན་ཏན་བཟླས་པའི་ལུང་། ཕྲིན་ལས་གཏོར་མ་ལ་བརྟེན་ནས་བཀའ་བསྒོ་བ་དང་ལྔ་ལས། དང་པོ་སྐུའི་རྗེས་གནང་ལ་གཞི་བཅའ་བ་དང་། དངོས་གཉིས་ལས། ཐོག་མར་དམིགས་པ་འདི་བཞིན་དུ་མཛོད། སློབ་དཔོན་གྱིས་ཨོཾ་སྭཱ་བྷཱ་ཝ་ཤུདྡྷཿསོགས་བརྗོད་པས་སྣང་གྲགས་ཀྱི་ཆོས་ཐམས་ཅད་སྟོང་པར་སྦྱངས་ནས། སྟོང་པའི་ངང་དེ་ལས་རང་རེ་རྣམས་གནས་པའི་ས་ཕྱོགས་འདི་ཉིད་འཇིགས་བྱེད་མུན་པ་ཚལ་གྱི་དུར་ཁྲོད་ཅེས་པ་ནས། བཅས་པའི་གདན་ལ་རང་རང་གི་སེམས་ཉིད་ཀྱི་ངོ་བོ་ཧཱུྃ་མཐིང་ནག་སོགས་ནས་ཡོངས་སུ་གྱུར་པ་ལས་ཁྱེད་རང་རྣམས་དཔལ་རྡོ་རྗེ་ནག་པོ་ཆེན་པོ་སོགས་ནས། ཐུགས་ཀར་ཧཱུྃ་ཞེས་པའི་བར་མངོན་རྟོགས་ལྟར་གསལ་འདེབས་སུ་བཅུག། དེ་ནས་སློབ་དཔོན་དང་མདུན་བསྐྱེད་གཉིས་ཀའི་ཐུགས་ཀ་ནས་འོད་ཟེར་དཔག་ཏུ་མེད་པ་འཕྲོས་པས་འོག་མིན་རྣམ་པར་སྣང་མཛད་ཆེན་པོའི་ཐུགས་ཀ་སོགས་ནས་དཔལ་ཆེན་རི་བོ་ཆེའི་གནས་མཆོག་རྣམས་དང་། མདུན་བསྐྱེད་ཀྱི་ནག་པོ་ཆེན་པོའི་ཐུགས་ཀ་རྣམས་ནས་ནག་པོ་ཆེན་པོ་གུར་གྱི་མགོན་པོའི་སྐུ་ཆེ་ཆུང་ཚད་མེད་གྲངས་མེད་པ་རྔམས་བརྗིད་དྲག་ཤུལ་དང་ལྡན་པ་བསམ་གྱིས་མི་ཁྱབ་པ་ནམ་མཁའི་ཁྱོན་ཐམས་ཅད་གང་བ་ཙམ་དུ་བྱོན་ནས། སྤྱི་བོ་ལ་སོགས་པ་ལུས་ཀྱི་ཆ་ཤས་ཐམས་ཅད་དུ་སིབ་སིབ་ཐིམ་པས་རྒྱུད་བྱིན་གྱིས་བརླབས་པའི་མོས་པ་མཛོད་བྱས་ལ་ཌ་དྲིལ་དང་སྤྲོ་ན་རོལ་མོ་དྲག་པོ་བྱ་ཞིང་། གུ་གུལ་གྱི་དུད་པས་བདུག་པ་དང་བཅས། ཡི་གེ་བདུན་པ་དང་ཤཱ་ས་ན་མང་དུ་བརྗོད་པའི་མཐར་ཛཿཧཱུྃ་བྃ་ཧོཿཨོཾ་བཛྲ་ཨཱ་ཝེ་ཤ་ཡ་ཨཱ་ཨཱཿཞེས་བརྗོད་པས་བྱིན་རླབས་དབབ་བོ། ། དེ་ལྟར་བྱིན་རླབས་ཀྱི་གཞི་བཅའ་བ་གྲུབ་ནས་རྗེས་གནང་དངོས་ལ་སྐུའི་རྗེས་སུ་གནང་བའི་དོན་དུ་དམིགས་པ་འདི་བཞིན་དུ་མཛོད། བླ་མ་དང་མདུན་བསྐྱེད་གཉིས་ཀ་རྡོ་རྗེ་ནག་པོ་ཆེན་པོ་གུར་གྱི་མགོན་པོར་གསལ་བའི་དཔྲལ་བའི་དབྱིངས་ནས་ནག་པོ་ཆེན་པོའིསྐུའི་ངོ་བོ་ཨོཾ་ཡིག་དཀར་པོ་རེ་རྒྱངས་ཏེ་ཆད། ཁྱེད་རང་རྣམས་མགོན་པོར་གསལ་བའི་དཔྲལ་བར་ཐིམ་པས་ལུས་ཀྱི་བར་ཆད་ཐམས་ཅད་ཞི་ནས། ནག་པོ་ཆེན་པོའི་སྐུའི་བྱིན་རླབས་མ་ལུས་པ་ཐོབ་བྱུང་སྙམ་པའི་མོས་པ་མཛོད། ཅེས་རོལ་མོ་སྔགས་དང་བཅས་པ་གོང་བཞིན་བྱ། ཁྱེད་རང་མགོན་པོ་སོགས་ནས་མགྲིན་པར་སོགས། གསུང་གི་བྱིན་རླབས་མ་ལུས་པ་ཐོབ་བྱུང་སྙམ་པའི་མོས་པ་མཛོད། ཅེས་རོལ་མོ་སྔགས་དང་བཅས་པ་གོང་བཞིན་བྱ། དེ་བཞིན་ཏུ་མགྲིན་པའི་དབུས་ནས་ནག་པོ་ཆེན་པོའི་གསུང་གི་ངོ་བོ་ཨཱཿཡིག་དམར་པོ་རེ་རྒྱངས་ཏེ་ཆད། ཡང་ཐུགས་ཀའི་དབུས་ནས་ནག་པོ་ཆེན་པོའི་ཐུགས་ཀྱི་ངོ་བོ་ཧཱུྃ་ཡིག་མཐིང་ནག་རེ་རྒྱངས་ཏེ་ཆད། ཁྱེད་རང་སོགས་ནས་སྙིང་གར་སོགས་དང་། ཐུགས་ཀྱི་བྱིན་རླབས་མ་ལུས་པ་ཐོབ་བྱུང་སོགས་རིགས་འགྲེ། ཡོན་ཏན་བཟླས་པའི་ལུང་གི་དོན་དུ་བླ་མ་མགོན་པོར་གསལ་བའི་ཐུགས་ཀར་ཉི་མའི་སྟེང་དུ་ཧཱུྃ་ཡིག་མཐིང་ནག་སྔགས་ཀྱིས་བསྐོར་བ་དང་། ཁྱེད་རང་གི་སྙིང་གར་ཉི་མ་ལ་ཧཱུྃ་ཡིག་གསལ་བཏབ་ནས། བླ་མའི་ཐུགས་ཀའི་སྔགས་ཕྲེང་ལས་སྔགས་ཕྲེང་ཆད་པ་ཞལ་ནས་ཐོན། ཁྱེད་རང་གི་ཁ་ནས་ཞུགས། སྙིང་གར་ཧཱུྃ་གི་མཐར་དང་པོ་འཁོད། ཕྱི་མ་རྣམས་དེ་ལ་ཐིམ་པས་གསལ་ཞིང་བརྟན་པར་བྱས་པའི་མོས་པ་བྱས་ནས་འདིའི་རྗེས་ཟློས་སྤྲོ་ན་བརྒྱ་རྩ། མ་གྲུབ་ན་ལན་ཉེར་གཅིག་གི་བར་དུ་མཛོད་བྱས་ལ་ཡི་གེ་བདུན་པ་བཟླ། དྲིན་ལན་དུ་མེ་ཏོག་བླ་མ་ལ་འཐོར་བ་དང་བཅས་འདིའི་རྗེས་ཟློས་མཛོད། བཅོམ་ལྡན་བདག་གིས་གཟུང་ལགས་ཀྱི། ། བདག་ལ་འགོ་བར་མཛད་དུ་གསོལ། ། གསུམ། མེ་ཏོག་དེ་སྔགས་སུ་བྱིན་གྱིས་བརླབས་ནས་སྤྱི་བོར་བཞག་པའམ་གཏོར་པས་སྔགས་ཕྲེང་བྱང་ཆུབ་བར་དུ་བརྟན་པར་བྱས་པར་མོས་པ་མཛོད་བྱས་ལ། བཅོམ་ལྡན་འདི་ལ་ནས་འགོ་བར་མཛད་དུ་གསོལ། གསུམ་དང་། སྔགས་ཀྱི་དངོས་གྲུབ་སྩལ་དུ་གསོལ། ། བརྟུལ་ཞུགས་བརྟན་པར་མཛད་དུ་གསོལ། ། རིག་པ་འཛིན་པ་འདི་རྣམས་ཀྱི་རྒྱུད་ལ་དཔལ་ནག་པོ་ཆེན་པོའི་གསང་སྔགས་ཀྱི་བྱིན་རླབས་མ་ལུས་པ་འཇུག་པར་གྱུར་ཅིག། ཅེས་བརྗོད་དེ་ཡོན་ཏན་བཟླས་ལུང་ངོ་། ། ཕྲིན་ལས་གཏོར་མའི་བཀའ་བསྒོ་བའི་སླད་དུ་གཏོར་མ་ནག་པོ་ཆེན་པོ་མངོན་རྟོགས་ལྟར་གསལ་འདེབས་པའམ། དམ་ཅན་རྒྱ་མཚོས་བསྐོར་བ། སྤྱི་བོར་བྱོན་པའི་སྟེང་དུ་རྩ་བརྒྱུད་བླ་མ། མཐའ་སྐོར་དུ་ཡི་དམ་བྱང་སེམས་དཔའ་བོ་མཁའ་འགྲོའི་ཚོགས་ཀྱིས་བསྐོར་ནས་བཞུགས་པར་མོས། རྩ་བའི་བླ་མས་བཀའ་བསྒོས་པ་བཞིན་དུ་ཕྲིན་ལས་ཐམས་ཅད་སྒྲུབ་པར་ཞལ་གྱིས་བཞེས་པའི་མོས་པ་མཛོད་བྱས་ལ་གཏོར་མ་མགོ་བོར་བཞག་ཅིང་། ཨོཾ་མ་ཧཱ་ཀཱ་ལ་ཧཱུྃ་ཕཊ། དཔལ་རྡོ་རྗེ་ནག་པོ་ཆེན་པོ་འཁོར་དང་བཅས་པ་ཁྱེད་རྣམས་ཀྱིས། རྒྱལ་བ་རྡོ་རྗེ་འཆང་། སློབ་དཔོན་བྲམ་ཟེ་མཆོག་སྲེད། གྲུབ་ཆེན་ཐང་སྟོང་རྒྱལ་པོ། རྗེ་བཙུན་ཀུན་བཟང་ཆོས་ཀྱི་ཉི་མ། འཇམ་མགོན་ཀུན་དགའ་གྲོལ་མཆོག། ངག་དབང་ཉི་ཟླ་བཟང་པོ། གྲུབ་མཆོག་ངག་དབང་ཉི་མ། འཇམ་མགོན་ཀུན་དགའ་བསོད་ནམས་དབང་ཕྱུག། དྲིན་ཅན་རྩ་བའི་བླ་མ་རྣམས་ཀྱི་བཀའ་དང་དམ་ལས་མ་འདའ་བར། སངས་རྒྱས་ཀྱི་བསྟན་པ་བསྟན་འཛིན་དང་བཅས་པ་རྣམས་སྐྱོང་བ་དང་། རྡོ་རྗེ་སློབ་མ་འདི་རྣམས་ཀྱི་འགལ་རྐྱེན་བར་ཆད་ཐམས་ཅད་ཞི་བ་དང་། མཐུན་རྐྱེན་བསམ་དོན་ཆོས་དང་མཐུན་པར་ཡིད་བཞིན་དུ་འགྲུབ་ཅིང་། རྣམ་པ་ཐམས་ཅད་མཁྱེན་པ་རྫོགས་པའི་སངས་རྒྱས་ཀྱི་གོ་འཕང་མྱུར་དུ་ཐོབ་པ་སོགས་གནས་སྐབས་དང་། མཐར་ཐུག་གི་ཕྲིན་ལས་ཐམས་ཅད་འབད་མེད་དུ་འགྲུབ་པར་མཛད་དུ་གསོལ། ཛཿཧཱུྃ་བྃ་ཧོཿཞེས་བརྗོད། དེ་ལྟར་གསོལ་བ་བཏབ་པས་རྩ་བརྒྱུད་བླ་མ་ཡི་དམ་མཁའ་འགྲོའི་ཚོགས་དང་བཅས་པ་ཐམས་ཅད་ནག་པོ་ཆེན་པོ་ལ་ཐིམ། སློབ་མ་དཀྱུས་མ་ལ། ཞེས་གསོལ་བ་བཏབ་པས་ནག་པོ་ཆེན་པོའི་བྱིན་རླབས་ཞུགས་པར་མོས་ཞེས་པས་ཆོག། བསྟིམ་པར་མི་བྱེད། དེ་ཉིད་འོད་ཟེར་སྔོན་པོའི་རྣམ་པར་གྱུར་ནས་སྤྱི་བོ་ནས་ཐིམ་པས་ཁྱེད་རང་གི་ལུས་ངག་ཡིད་གསུམ་ལ་བྱིན་རླབས་ཐམས་ཅད་ཞུགས་ནས་བརྟན་པར་བྱས་པའི་མོས་པ་མཛོད། སོགས་རྒྱས་བསྡུས་གང་འོས་བྱ། ཅེས་བརྗོད། རྗེས་གནང་ཐོབ་ནས། དམ་ཚིག་རྡོ་རྗེ་ཐེག་པ་སྤྱི་དང་། འདི་གའི་བྱེ་བྲག་མཐའ་དག་བསྲུང་སྙམ་པས་འདིའི་རྗེས་ཟློས་མཛོད། སོགས་རྗེས་ཀྱི་ཆོས་གསུམ་འདྲ། རྗེས་ལ་མཆོད་པ་བྲན། ཕྱི་ནང་གི་མཆོད་པ་དང་། བསྟོད་པ་བྱས། འདོད་དོན་གསོལ། འབུལ་གཏོར་ཕུལ། ཡིག་བརྒྱ་དང་བཟོད་གསོལ། བསྔོ་སྨོན་བཀྲ་ཤིས་བྱའོ། ། གུར་མགོན་སྒྲུབ་ཐབས་རྗེས་གནང་འདི། ། ང༷ག་དབ༷ང་བདག་གི་འབད་པ་ཡིས། ། བསྟན༷་འཛི༷ན་རྣམས་ལ་བསམས་ནས་བཀོད། ། འབྲས་བུ་ཕུན་སུམ་ཚོ༷གས་གྱུར་ཅིག། གུར་མགོན་